ટાર-ડામરના લપેડા કરવામાં આવ્યા. પછી ઉપર ‘કચ્ચી-કચ્ચી’ને બેફામ રોલર ફેરવવામાં આવ્યાં. આ બધું થયા પછી કાળોતરા નાગ જેવી કે લલનાના કાળા કેશના ચોટલા જેવી કાળી પણ કામણગારી, બ્લેક બ્યૂટી જેવી મસ્ત દેખાતી સડકનું એટલે કે મારું શહેરમાં ‘અવતરણ’ થયું. લોકો તો મને જોઈ ભાવવિભોર થઈ ગયા. કોઈ ‘ગેબી’ નેતાએ મારું ‘લોકાર્પણ’ કરી નાખ્યું અને મારા પર ‘ભમભમાટ’ રીતે ટ્રાફિક આવ-જા કરવા માંડ્યો, પણ મારા નિર્માણના થોડાક જ દિવસો પછી એક નવો જ ખેલ શરૂ થઈ ગયો.